హైదరాబాదుకు చెందిన ఈ సోదరీమణులు బి.శివచంద్ర, సరోజ దంపతులకు జన్మించారు. వీరు మొత్తం 8 మంది అక్కచెల్లెళ్లు. ఈ<MASK> లోని ఎనిమిది మంది కూడా సంగీతంతో సంబంధం ఉన్నవారే. ఒకరు గజల్స్ పాడటంలో ప్రావీణ్యం సంపాదిస్తే, ఇద్దరు వయోలిన్ విదాంసులు. మరొక సోదరి లలిత గీతాలను ఆకాశవాణిలో పాడుతుంది. లలిత, హరిప్రియలు మాత్రం హైదరాబాద్ సిస్టర్స్ పేరుతో ప్రసిద్ధి చెందారు. వీరిలో లలిత 1950, అక్టోబరు 6న, హరిప్రియ 1952, సెప్టెంబర్ 27న జన్మించారు. వీరి తల్లి సరోజ సంగీత విద్వాంసుడు టి.జి.పద్మనాభన్ వద్ద సంగీతం అభ్యసించింది. అతడే ఈ ఇరువురికి కూడా సంగీతం నేర్పించాడు. అనేక సంవత్సరాల సంప్రదాయబద్ధ కఠోర శిక్షణ తరువాత వీరు సృజించిన మనోధర్మ సంగీత రసజ్ఞులను ఆకర్షించింది. సంగీత సాధన వీరి చదువులకు అడ్డు కాలేదు. లలిత బి.ఎ. చదువగా, హరిప్రియ సైన్సులో పట్టభద్రురాలు.
హైదరాబాద్ సిస్టర్స్
MTCR సింగపూర్ కుటుంబం ఇంగ్లాండ్